Diari Oficial de la Generalitat Valenciana


Sumari del DOGV 4922, del 12-01-2005 (2004/13532)

RESOLUCIÓ de 16 desembre de 2004, del president de l'Agència Valenciana d'Energia (AVEN), per la qual es convoquen ajudes en el marc del Pla d'Energia per a l'exercici 2005.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   4922

Data del DOGV
:   12-01-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/13930


Data del document
:   16-12-2004

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * investigació energètica
    * petita i mitjana empresa
    * administració local
    * associació
    * recerca i desenvolupament
    * ajuda pública
    * producció d'energia
    * estalvi d'energia
    * societat sense fins de lucre
    * suport econòmic
    * indústria energètica
    * energia blana

RESOLUCIÓ de 16 desembre de 2004, del president de l'Agència Valenciana d'Energia (AVEN), per la qual es convoquen ajudes en el marc del Pla d'Energia per a l'exercici 2005. [2004/X13267]
  
Article 1. Objecte i àmbit
  
L'objecte de la present resolució és convocar les ajudes de l'Agència Valenciana de l'Energia en el marc del Pla d'Energia i aprovar les bases dels programes que componen este pla, establits en l'annex.
  
Article 2. Marc normatiu
  
Les ajudes arreplegades en la present resolució es concediran d'acord amb el que establix l'Orde d'11 de març de 2002, sobre la concessió d'ajudes de l'Agència Valenciana de l'Energia, publicada en el Diari Oficial de la Generalitat Valenciana núm. 4.215, de 22 de març de 2002.
  
Article 3. Línies pressupostàries
  
D'acord amb el que establisca la Llei de Pressupostos de la Generalitat Valenciana per a 2005, es donarà publicitat de les línies de crèdit i l'import global màxim destinat a la concessió de les ajudes previstes en la present resolució.
  
Article 4. Beneficiaris
  
1. Podran acollir-se a estes ajudes les xicotetes i mitjanes empreses que desenvolupen alguna de les activitats relacionades en l'annex d'activitats subvencionables de cada programa, els particulars, associacions d'investigació, entitats locals i entitats i institucions sense ànim de lucre, depenent del que establixen els distints programes. Seran considerades PIME aquelles que complisquen la definició que establix la Recomanació de la Comissió Europea (DOCE núm. L107/4, de 30 d'abril de 1996).
  
2. Els beneficiaris hauran de tindre el domicili, seu social o establiment de producció a la Comunitat Valenciana i els projectes objecte d'ajuda hauran d'estar localitzats en este territori.
  
3. La condició per a ser beneficiari haurà de mantindre's fins al moment del pagament de la subvenció.
  
Article 5. Supòsits especials
  
Excepcionalment, es podrà donar suport als projectes presentats per sol·licitants que tinguen unes característiques diferents de les establides amb caràcter general quan s'estimen rellevants en atenció a les línies de política industrial.
  
Article 6. Presentació de sol·licituds
  
1. Els sol·licitants hauran de presentar la documentació següent:
  
1.1 a) Sol·licitud normalitzada, emplenada en imprés-paper facilitat per l'Agència Valenciana de l'Energia, i que també podrà trobar-se en la pàgina de l'Agència www.aven.es, i en este cas es presentaran original i dos còpies.
  
b) Memòria tècnica del projecte en funció del programa a què se sol·liciten ajudes, segons model facilitat per l'Agència Valenciana de l'Energia.
  
c) Fotocòpia de la targeta d'identificació fiscal o DNI, si és empresari individual.
  
d) Fotocòpia de l'últim rebut de l'Impost Sobre Activitats Econòmiques (IAE) i, si no n'hi ha, alta d'este; o si és el cas, declaració responsable de trobar-se exempt d'acord amb la legislació vigent.
  
e) Fotocòpia del poder de representació del firmant de la sol·licitud, o document equivalent segons les prescripcions legals, si és el cas.
  
f) Fotocòpia compulsada del contracte/acta de constitució i estatuts vigents registrats.
  
g) Acreditar amb anterioritat a la concessió de l'ajuda que es troba al corrent de les obligacions tributàries i davant de la Seguretat Social.
  
h) Ubicació exacta del projecte, amb la indicació de les coordenades (UTM o longitud i latitud) de la instal·lació, o si no n'hi ha, mapa cartogràfic en què s'assenyale la situació de la instal·lació esmentada.
  
i) Els particulars hauran de presentar la documentació assenyalada en els apartats a) i b) i la indicada a continuació:
  
- Espanyols:
  
- Fotocòpia del DNI.
  
- Fotocòpia compulsada de l'última declaració completa de l'Impost sobre la Renda de les Persones Físiques o certificat d'estar-ne al corrent, emesa per l'Agència Tributària.
  
- Estrangers:
  
Si residixen menys de 180 dies a l'any:
  
- Declaració jurada de residir a Espanya menys de 180 dies a l'any, que l'habitatge és de la seua propietat, i que no percep rendes a Espanya.
  
- Fotocòpia compulsada del passaport, si no és ciutadà de la Unió Europea.
  
- Fotocòpia del NIE.
  
Si residixen més de 180 dies a l'any:
  
- Fotocòpia compulsada de l'última declaració completa de l'Impost sobre la Renda de les Persones Físiques.
  
- Fotocòpia compulsada del passaport, si no és ciutadà de la Unió Europea
  
- Fotocòpia compulsada del NIE.
  
1.2. En el cas d'ajudes en forma de bonificació d'interessos, s'haurà d'aportar igualment:
  
a) Còpia de la sol·licitud d'aval a l'entitat avalista.
  
2. Les sol·licituds hauran de presentar-se abans de la realització dels projectes.
  
3. Les sol·licituds relatives a projectes que promoguen la utilització d'energia solar tèrmica, fotovoltaica i eòlica, emmarcats en el Programa d'Energies Renovables, podran presentar-se fins a tres mesos després de la data d'acabament del projecte.
  
Article 7. Lloc de presentació de sol·licituds i termini
  
1. Les sol·licituds i la documentació annexa podran presentar-se en la seu de l'Agència Valenciana d'Energia a València, carrer Colom núm.1, 4a planta.
  
També podran presentar-se en les formes previstes en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
En el cas que s'optara per presentar la sol·licitud en una oficina de Correus, haurà de fer-se en un sobre obert perquè la instància siga datada i segellada per l'oficina de Correus abans de ser certificada.
  
2. El termini de presentació de sol·licituds començarà l'endemà de la publicació d'esta disposició en el Diari Oficial de la Generalitat Valenciana i acabarà als dos mesos de la publicació de la present resolució en el DOGV.
  
3. En qualsevol cas, quan el dia concret d'acabament del termini fóra inhàbil en el municipi en què residira l'interessat o en la seu de l'òrgan administratiu, es considerarà inhàbil a tots els efectes i es prorrogarà al primer dia hàbil següent.
  
Depenent dels distints programes les sol·licituds d'ajuda s'avaluaran periòdicament fins que s'haja esgotat el crèdit consignat a este efecte.
  
4. A fi de potenciar l'èxit dels objectius de la present resolució, l'Agència Valenciana de l'Energia podrà traslladar les sol·licituds a altres programes o convocatòries d'ajudes.
  
Article 8. Projectes plurianuals
  
Quan es tracte d'un projecte de caràcter plurianual:
  
a) Haurà d'indicar-se en la memòria tècnica cada una de les fases i l'exercici en què es realitzaran.
  
b) La sol·licitud d'ajuda haurà de presentar-se per a cada una de les fases en l'exercici en què haja d'executar-se sense que la concessió d'ajuda per a una d'elles condicione la de futures fases llevat que el programa faça menció a procediments específics diferents.
  
Les futures concessions se supeditaran a l'existència d'un programa que empare les actuacions proposades i als resultats aconseguits.
  
Podran preveure's com a costos elegibles els produïts des de l'acabament del termini de justificació de l'exercici anterior.
  
Article 9. Resolució de la concessió d'ajudes
  
El president de l'Agència Valenciana de l'Energia resoldrà sobre l'adjudicació de les ajudes, mitjançant una resolució o per mitjà de la subscripció del corresponent conveni, i fixarà expressament la quantia, i incorporarà, si és el cas, les condicions i obligacions a què haja de subjectar-se el beneficiari.
  
La resolució dictada pel president posarà fi a la via administrativa i el contingut serà notificat de forma individualitzada a cada interessat.
  
Article 10. Projectes que reforcen la política social
  
D'acord amb els criteris de valoració que s'establisquen respectivament en cada un dels programes, es valorarà positivament els projectes dirigits o presentats per certes categories de persones desfavorides socialment que experimenten condicions, situacions i necessitats especials a l'hora d'emprendre activitats empresarials o inserir-se en el mercat laboral.
  
Article 11. Obligacions dels beneficiaris
  
Seran obligacions del beneficiari:
  
a) Realitzar l'activitat objecte de la subvenció i acreditar-ne la realització en la forma fixada en la notificació de l'ajuda en la data límit del 16 de novembre de 2005, llevat que se n'establisca una distinta. L'acreditació de les despeses i inversions es realitzarà per mitjà de la presentació de justificants de despesa i pagament en la proporció que s'indique.
  
b) Respondre de la veracitat dels documents aportats.
  
c) Acreditar la seua personalitat jurídica, referida al moment de sol·licitud de l'ajuda, en la forma i termini que s'establisca per l'Agència Valenciana de l'Energia.
  
d) Sotmetre's a les actuacions de comprovació i verificació de l'activitat subvencionada efectuades per l'Agència Valenciana de l'Energia o altres òrgans de la Unió Europea, així com a les actuacions de control financer de la Intervenció General de la Generalitat Valenciana en relació amb les ajudes rebudes.
  
e) Comunicar a l'Agència Valenciana de l'Energia, en el moment de presentar la sol·licitud d'ajuda, si han sigut sol·licitades o obtingudes altres ajudes per a la mateixa finalitat procedents de qualssevol altres administracions o ens públics, amb la indicació del percentatge i la quantia de l'ajuda. Quan se sol·liciten o obtinguen altres ajudes posteriorment, igualment el beneficiari estarà obligat a comunicar a l'AVEN, immediatament, el percentatge i LA quantia de les dites ajudes.
  
f) Actualitzar la documentació presentada que haguera patit alguna modificació.
  
g) Mantindre durant un mínim de cinc anys les inversions subvencionades.
  
h) Prestar servicis a preu de mercat i no emprendre activitats econòmiques que repercutisquen en tercers, de manera que falsegen o amenacen falsejar la competència, quan el beneficiari siga una entitat sense ànim de lucre.
  
i) Efectuar totes les mesures d'informació i publicitat que establisca la normativa europea respecte de les activitats en què intervinguen els fons estructurals o altres fons. En el cas de projectes la inversió total dels quals ultrapasse els 3 milions d'euros, s'haurà de situar un cartell indicatiu que el projecte es troba cofinançat per la Unió Europea, el model del qual serà proporcionat a este efecte per l'AVEN.
  
j) En el cas d'ajudes la forma de les quals siga la bonificació d'interessos, haurà de presentar-se la pòlissa de consolidació i la pòlissa de préstec, en la forma i termini que establisca l'Agència Valenciana de l'Energia.
  
k) Mantindre els terminis d'amortització estipulats en la concessió dels préstecs bonificats al tipus d'interés.
  
l) Indicar si el projecte està subjecte a Declaració d'Impacte Ambiental d'acord amb la legislació vigent.
  
m) Complir totes les altres obligacions que els conferisquen les lleis i qualsevol altra disposició en vigor.
  
Article 12. Realització dels projectes
  
Les instal·lacions acollides a la present resolució d'ajudes hauran necessàriament d'estar realitzades per empreses instal·ladores, que complisquen els requisits establits reglamentàriament.
  
Article 13. Justificació de despeses
  
1. Les factures presentades per a la justificació dels projectes hauran de complir el que disposa el Reial Decret 2.402/1985, de 18 de desembre, i la resta de normativa vigent.
  
2. Només seran tinguts en compte els justificants de data posterior al Registre d'Entrada del document de sol·licitud d'ajuda.
  
3. No s'acceptaran com a justificants de realització del projecte, les factures derivades de la contractació amb empreses o entitats vinculades al beneficiari de l'ajuda, excepte justificació expressa que haurà de ser valorada per l'Agència Valenciana de l'Energia. S'entén per empresa o entitat vinculada aquella en què el 25% o més del seu capital, dels seus drets de vot, la seua participació, o qualsevol altre sistema de control pertanguen directament al beneficiari de l'ajuda o conjuntament a diverses entitats vinculades a este.
  
Article 14. Pagament de les ajudes
  
L'Agència Valenciana de l'Energia procedirà al pagament de l'ajuda una vegada s'haja executat el projecte i hagen sigut complides les obligacions pel beneficiari.
  
Podrà anticipar-se el pagament de l'ajuda amb la presentació prèvia pel beneficiari d'aval bancari per la quantia anticipada, constituït d'acord amb la normativa vigent, en els servicis territorials de la Conselleria d'Economia, Hisenda i Ocupació.
  
Els percentatges d'ajuda anticipada podran ser amb caràcter general del 15% per a les transferències de capital (inversions) i del 40% per a les transferències corrents (despeses) sense perjuí de la modificació a l'alça que poguera aprovar-se d'acord amb el que establix la Llei d'Hisenda Pública de la Generalitat Valenciana.
  
DISPOSICIÓ ADDICIONAL
  
Les ajudes descrites tenen el finançament del Fons Europeu de Desenvolupament Regional (FEDER) a través del Programa Operatiu de la Comunitat Valenciana, així com d'altres possibles fons, i s'apliquen les disposicions que els regulen.
  
DISPOSICIÓ TRANSITÒRIA
  
Amb caràcter excepcional podran ser preses en consideració les sol·licituds presentades abans de la publicació de la present convocatòria en el Diari Oficial de la Generalitat Valenciana, sempre que siguen posteriors a la data d'acabament de la convocatòria de 2004, del Pla d'Energia de l'AVEN i les característiques del sol·licitant i l'objecte d'ajuda puga emmarcar-se en alguna de les actuacions previstes en esta resolució.
  
DISPOSICIÓ FINAL
  
Es faculta el director de l'Agència Valenciana de l'Energia per a dictar les resolucions necessàries per al desenvolupament, eficàcia i execució de la present resolució.
  
La present resolució entrarà en vigor el dia de la publicació en el Diari Oficial de la Generalitat Valenciana.
  
València, 16 de desembre de 2004.- El conseller i president de l'Agència Valenciana de l'Energia: José Ramón García Antón.
  
ANNEX
  
Programa de Millora de l'Eficiència Energètica
  
Objecte
  
Impulsar aquells projectes que signifiquen l'adopció de mesures correctores, modificació de processos productius o implantació de tecnologies energètiques avançades que impliquen una reducció important del consum energètic de l'empresa, així com diversificació energètica en les instal·lacions.
  
Beneficiaris
  
PIME amb seu social i/o establiment productiu a la Comunitat Valenciana que desenvolupen alguna de les activitats subvencionables previstes en l'annex de la resolució.
  
Actuacions objecte de suport
  
A. Per a projectes d'estalvi energètic
  
- Recuperació de calors residuals.
  
- Millora de rendiment en equips existents.
  
- Canvi d'equips, instal·lacions i calderes amb millora de rendiment.
  
- Implantació de noves tecnologies energètiques.
  
- Instal·lacions de cogeneració.
  
- Utilització energètica de subproductes industrials.
  
B. Per a projectes de diversificació energètica
  
- Substitució de productes petrolífers per gas natural
  
Rang energètic:
  
- Estalvi i diversificació energètica en instal·lacions amb consum anual inferior al 2000 tep (Tona Equivalent de Petroli).
  
- Cogeneració en el sector industrial fins a 5 MW.
  
- Valoració energètica de residus per a la producció d'electricitat fins a 5 MW.
  
Tipus d'ajuda
  
Per a projectes d'estalvi energètic:
  
Bonificació d'interessos de fins a 5 punts sobre el tipus d'interés d'un préstec bancari per a la realització del projecte. La subvenció resultant no podrà superar els percentatges màxims establits en el règim aprovat per la Comissió Europea.
  
El préstec haurà de ser avalat per una entitat autoritzada pel Ministeri d'Economia, dirigits al finançament d'actius fixos materials.
  
- Operació màxima subvencionable: (450.759,08 euros).
  
- Import mínim de l'operació: (30.050,61 euros).
  
- El termini del préstec podrà ser de 3 anys i de 5 o 7 anys amb 1 o 2 de carència opcional.
  
La subvenció reduirà el principal del préstec i serà pagada d'una sola vegada.
  
Per a projectes de diversificació energètica:
  
Subvenció a fons perdut de fins al 40% del cost elegible del projecte.
  
- Import màxim de la inversió que cal subvencionar: (30.050,61 euros)
  
- Import mínim de la inversió que cal subvencionar: (1.803,03 euros)
  
Costos elegibles
  
Per a projectes d'estalvi energètic:
  
S'avaluarà el retorn econòmic, i es donarà suport només a la diferència entre el cost i els beneficis en els cinc primers anys.
  
Inversions productives
  
Inversions en maquinària i equips complementaris necessaris per a aconseguir l'objectiu d'estalvi energètic.
  
Inversions en instal·lacions corresponents als equips que generen l'estalvi energètic.
  
No seran considerats projectes de cogeneració els projectes el rendiment global dels quals siga inferior al 65%.
  
Per a projectes de diversificació energètica:
  
Inversions en instal·lacions i equips necessaris per a la transformació a gas natural.
  
Annex d'activitats subvencionables
  
(segons la classificació de l'Impost d'Activitats Econòmiques)
  
Per al Programa de Millora de l'Eficiència Energètica seran considerats:
  
Secció 1: Activitats empresarials
  
Divisió 1: Energia i aigua. Completa.
  
Divisió 2: Extracció i transformació de minerals no energètics i productes derivats. Indústria química. Completa.
  
Divisió 3: Indústries transformadores dels metalls, mecànica de precisió. Completa.
  
Divisió 4: Altres indústries manufactureres. Completa.
  
Divisió 5: Construcció. Completa.
  
Divisió 6: Comerços, restaurants i hostalatge; reparacions.
  
Epígraf 644.1. Comerç al detall de pa, pastisseria, confiteria i semblants i llet i productes lactis.
  
Epígraf 644.3. Comerç al detall de productes de pastisseria, brioxeria i confiteria.
  
Epígraf 661.1. Comerç en grans magatzems.
  
Epígraf 661.2. Comerç en hipermercats.
  
Epígraf 661.3. Comerç en magatzems populars.
  
Epígraf 662.1. Comerç al detall de qualsevol classe d'articles en economats i cooperatives de consum.
  
Agrupació 68. Servici d'hostalatge.
  
Epígraf 692. Reparació de maquinària industrial.
  
Divisió 7: Transport i comunicacions.
  
Grup 722. Transport de mercaderies per carretera.
  
Grup 754. Depòsits i magatzems generals.
  
Grup 756. Activitats auxiliars i complementàries del transport.
  
Grup 769. Altres servicis de telecomunicació.
  
Divisió 9: Altres servicis.
  
Grup 932. Ensenyança no reglada de formació i perfeccionament professional i educació superior.
  
Grup 936. Investigació científica i tècnica.
  
Grup 971. Bugaderies, tintoreries i servicis semblants: epígrafs 971.1 i 971.2.
  
Grup 973.1. Fotografia industrial.
  
Nota relativa a determinades activitats empresarials:
  
La concessió d'ajudes als sol·licitants l'activitat empresarial dels quals s'emmarque en els sectors que la Comissió Europea considera sensibles i per als quals hi ha normativa comunitària específica estarà supeditada a allò que ha disposat esta per a cada cas concret.
  
Activitats subvencionables afectades segons la classificació de l'Impost d'Activitats Econòmiques:
  
Divisió 2: Epígrafs 222.1, 222.2, 222.3, 222.5, 223.1, 223.2, 223.3, 223.4 i 251.6
  
Divisió 3: Epígrafs 361.1, 361.2, 361.3, 361.4. Grups 371 i 372
  
Divisió 4: Agrupacions 41 i 42
  
Divisió 6: Epígrafs 644.1
  
Divisió 7: Agrupacions 72.
  
Programa de Foment de la Investigació Energètica
  
Objecte
  
Impulsar les iniciatives encaminades a fomentar la investigació, el desenvolupament i la innovació en els processos de generació, emmagatzematge, transport i utilització eficaç de l'energia i, especialment, en energies renovables.
  
Beneficiaris
  
PIME amb seu social o establiment productiu a la Comunitat Valenciana que desenvolupen alguna de les activitats subvencionables esmentades en l'annex de la resolució.
  
Actuacions objecte de suport
  
Projectes empresarials de desenvolupament tecnològic en l'àmbit energètic que suposen l'obtenció de productes, processos o servicis innovadors o millors tecnològicament respecte del que hi ha a la Comunitat Valenciana.
  
Els projectes podran realitzar-se d'acord amb una de les modalitats següents:
  
1. Projectes empresarials individuals.
  
2. Projectes empresarials en cooperació, sota contracte, amb centres tecnològics.
  
Tindran consideració preferent:
  
- Projectes dirigits al desenvolupament de les energies renovables
  
- Projectes d'empreses de base tecnològica que exploten projectes de I+D, que tenen alts nivells d'inversió en I+D+I i que la seua propietat industrial siga de caràcter tecnològic protegit.
  
- La realització de projectes de demostració que, en forma de plantes o prototips precompetitius oferisquen les possibilitats de transferència i aplicació al sector productiu.
  
Tipus d'ajuda
  
Per a projectes de tipus 1: Subvenció a fons perdut de fins al 45% del cost elegible del projecte.
  
Per a projectes del tipus 2: Subvenció a fons perdut de fins al 45% del cost elegible del projecte realitzat per l'empresa i el 70% del cost del contracte amb el centre tecnològic.
  
Costos elegibles
  
- Cost de servicis externs
  
Despeses de contractació de servicis externs associats al projecte . En el cas de projectes empresarials de tipus 2 el cost del contracte amb el centre tecnològic té una importància singular i, per tant, un tractament diferent quant al percentatge de suport, segons s'indica en l'apartat de tipus d'ajuda.
  
- Despeses corrents
  
Materials i components empleats.
  
- Recursos propis
  
Recursos humans de caràcter tècnic associats al projecte.
  
- Inversions no productives
  
Inversions en instal·lacions per a plantes pilot i de demostració, equips de laboratori.
  
- Altres
  
Adquisició de tecnologia documentada (patents, llicències).
  
Annex d'activitats subvencionables
  
(segons la classificació de l'Impost d'Activitats Econòmiques)
  
Per al Programa de Foment de la Investigació Energètica seran considerats:
  
Secció 1: Activitats empresarials
  
Divisió 1: Energia i aigua. Completa.
  
Divisió 2: Extracció i transformació de minerals no energètics i productes derivats.
  
Indústria química. Completa.
  
Divisió 3: Indústries transformadores dels metalls, mecànica de precisió. Completa.
  
Divisió 4: Altres indústries manufactureres. Completa.
  
Divisió 5: Construcció. Completa.
  
Divisió 6: Comerços, restaurants i hostalatge; reparacions. Completa.
  
Divisió 7: Transport i Comunicacions. Completa.
  
Divisió 8: Servicis prestats a les empreses.
  
Grup 843. Servicis tècnics (enginyeria, arquitectura, etc.)
  
Grup 845. Explotació electrònica per compte de tercers.
  
Divisió 9: Altres servicis.
  
Agrupació 91. Servicis agrícoles, ramaders, forestals i pesquers.
  
Grup 921. Servicis de sanejament de vies públiques i semblants.
  
Grup 936. Investigació científica i tècnica.
  
Grup 941. Hospitals, clíniques i sanatoris de medicina humana
  
Grup 942. Altres establiments sanitaris, balnearis i banys d'aigua dolça i de mar.
  
Grup 967. Instal·lacions esportives i escoles i servicis de perfeccionament de l'esport.
  
Grup 971. Bugaderies, tintoreries i servicis semblants: epígrafs 971.1 i 971.2.
  
Nota relativa a determinades activitats empresarials:
  
La concessió d'ajudes als sol·licitants l'activitat empresarial dels quals s'emmarca en els sectors que la Comissió Europea considera sensibles i per als quals hi ha normativa comunitària específica estarà supeditada a allò que ha disposat esta per a cada cas concret.
  
Activitats subvencionables afectades segons la classificació de l'Impost d'Activitats Econòmiques:
  
Divisió 2: Epígrafs 222.1, 222.2, 222.3, 222.5, 223.1, 223.2, 223.3, 223.4 i 251.6
  
Divisió 3: Epígrafs 361.1, 361.2, 361.3, 361.4. Grups 371 i 372
  
Divisió 4: Agrupacions 41 i 42
  
Divisió 6: Epígrafs 644.1
  
Divisió 7: Agrupacions 72
  
Programa d'energies renovables
  
Objecte
  
Impulsar les actuacions encaminades a l'explotació dels recursos energètics renovables.
  
Beneficiaris
  
PIME, entitats locals, institucions i entitats sense ànim de lucre amb seu social o establiment productiu a la Comunitat Valenciana.
  
Particulars (únicament per a les actuacions 3,4 i 5: Energia solar tèrmica, solar fotovoltaica i energia eòlica, per a les actuacions d'energia solar fotovoltaica connectada a xarxa, els beneficiaris hauran de demostrar la seua residència a la Comunitat Valenciana)
  
Actuacions objecte de suport
  
1. Geotèrmica:
  
Aprofitament dels jaciments geotèrmics, inclosa la calor solar del terreny.
  
Rang energètic: qualsevol projecte.
  
2. Minihidràulica:
  
Minicentrals, corresponents a noves concessions o rehabilitació.
  
Rang energètic: potència total fins a 500 kW.
  
3. Energia solar tèrmica:
  
Aplicació de panells solars per a calefacció i aigua calenta sanitària.
  
Rang energètic: qualsevol projecte.
  
4. Energia solar fotovoltaica:
  
Producció d'electricitat per a cobrir necessitats d'enllumenat, bombament o reg i instal·lacions connectades a xarxa.
  
Rang energètic: instal·lacions no connectades a xarxa amb potència nominal superior a 0.25 kW.
  
Instal·lacions connectades a xarxa amb potència nominal fins a 5 kW.
  
5. Energia eòlica
  
a) Instal·lacions de xicoteta potència i sistemes eolicofotovoltaics.
  
b) Instal·lacions eòliques per a dessalatge i bombament d'aigües.
  
Rang energètic: fins a 150 kW.
  
6. Biomassa:
  
Equips per a l'aprofitament de residus forestals, agrícoles, industrials o matèria primera procedent de cultius, i la utilització de biogàs procedent de residus biodegradables.
  
Rang energètic: Per a producció d'electricitat fins a 5 MW.
  
Per a tèrmica industrial, instal·lacions fins a 5.000.000 kcal/h.
  
Per a cogeneració fins a 5MW.
  
Producció de biogàs, qualsevol projecte.
  
Fabricació de biocarburants per a transport, qualsevol projecte.
  
Tipus d'ajuda
  
Subvenció a fons perdut de fins al 55% del cost elegible del projecte.
  
Costos elegibles
  
En general els costos d'inversió subvencionables corresponen als costos suplementaris suportats per l'empresa, amb relació a una instal·lació de generació d'energia tradicional de la mateixa capacitat, en termes de generació efectiva d'energia.
  
Donat el caràcter complementari de les instal·lacions d'energia solar tèrmica, els costos objecte d'ajuda en este cas, queden definits pel total dels costos incorreguts per a la implantació de la instal·lació solar.
  
- Inversions productives
  
Inversions en maquinària, equips complementaris i instal·lacions, necessaris per a aconseguir l'objectiu d'utilització de les energies renovables.
  
Per a les actuacions 2 i 6 (minihidràulica i biomassa) es consideraran, a més, com a costos elegibles, l'obra civil corresponent als equips necessaris per a la utilització de les energies renovables.
  
Criteris de valoració
  
Actuacions 1, 2 i 6. Geotèrmica, minihidràulica i biomassa.
  
A. Qualitat i característiques del projecte:
  
- Inversió i estalvi energètic associats al mateix.
  
- Capacitat de demostració i difusió.
  
B. Viabilitat economicofinancera, avaluant la capacitat de l'empresa per a suportar el projecte.
  
C. Característiques de l'empresa proponent.
  
D. Adequació a les línies de política energètica de la Generalitat Valenciana.
  
Actuació 3. Energia solar tèrmica
  
A. Qualitat i característiques del projecte. Es valorarà:
  
- Qualitat del projecte, tipus d'instal·lació, característiques dels components, desviacions respecte al que es considera una instal·lació completa, elevat nivell d'ús de la instal·lació.
  
- Projectes d'ús col·lectiu.
  
- Qualitat de la documentació presentada.
  
- Metres quadrats de pannells solars.
  
B. Adequació a les línies de política energètica de la Generalitat Valenciana.
  
Actuacions 4 i 5. Energia solar fotovoltaica i eòlica.
  
A. Qualitat i característiques del projecte. Es considerarà:
  
- Qualitat del projecte, tipus d'instal·lació, característiques dels components, desviacions respecte al que es considera una instal·lació completa.
  
- Projectes d'ús col·lectiu.
  
- Qualitat de la documentació presentada.
  
- Watts de potència instal·lada.
  
B. Adequació a les línies de política energètica de la Generalitat Valenciana.
  
Altres
  
- Els beneficiaris d'este programa estaran obligats a presentar juntament amb la sol·licitud d'ajuda, la documentació següent:
  
Actuacions 3. Energia solar tèrmica
  
- Certificat de conformitat dels pannells expedit per una entitat degudament acreditada.
  
Actuacions 4. Energia solar fotovoltaica
  
Per a Instal·lacions connectades a xarxa.
  
- Còpia de la sol·licitud del punt i condicions tècniques de connexió i notificació de l'empresa distribuïdora relativa a este.
  
- Certificat dels pannells expedit per una entitat degudament acreditada.
  
- Els beneficiaris d'este programa estaran obligats a presentar a l'acabament del projecte la documentació següent:
  
Actuació 3. Energia solar tèrmica:
  
- Certificat de garantia de les plaques per un període mínim de tres anys, firmat i segellat pel fabricant, incloent els corresponents números de sèrie de fabricació.
  
- Certificat de garantia de la instal·lació per un període mínim de tres anys firmat i segellat per l'empresa instal·ladora.
  
- Contracte de manteniment per un període mínim de tres anys firmat i segellat per l'empresa instal·ladora i sol·licitant.
  
- Fotografies de la instal·lació i dels pannells instal·lats.
  
Actuacions 4 i 5. Energia solar fotovoltaica i eòlica:
  
- Certificat de garantia de les plaques i/o aerogenerador per un període mínim de tres anys firmat i segellat pel fabricant, incloent els corresponents números de sèrie de fabricació.
  
- Certificat de garantia de la instal·lació per un període mínim de tres anys firmat i segellat per l'empresa instal·ladora.
  
- A més, per a instal·lacions fotovoltaiques, contracte de manteniment per un període mínim de tres anys, firmat i segellat per l'empresa instal·ladora i el sol·licitant.
  
- Fotocòpies del certificat d'instal·lador autoritzat en baixa tensió especialitat, instal·lacions generadores de baixa tensió.
  
- Fotografies de la instal·lació i dels pannells i/o del generador, en la seua ubicació.
  
Annex d'activitats subvencionables
  
(segons la classificació de l'Impost d'Activitats Econòmiques)
  
Per al Programa d'Energies Renovables